તમારા શરીરમાં તાવ કે શરદી જેવાં કોરોના વાઇરસનાં લક્ષણો જણાતાં હોય અને તમે દિલ્હીની કોઈ સરકારી હૉસ્પિટલમાં સીધા જઈને ટેસ્ટ કરાવવા ઇચ્છતા હશો તો તમને પાછા મોકલી આપવામાં આવશે. 

દિલ્હી સરકારના આરોગ્ય સચિવનાં સહાયક ડૉ. ઋતુ ચતુર્વેદી જણાવે છે કે આ માટે સૌપ્રથમ કોરોના વાઇરસ માટે શરૂ કરવામાં આવેલી હેલ્પલાઈન પર ફોન કરવો પડશે. 

ડૉ. ઋતુ કહે છે, "કોરોના વાયરસથી પીડિત હોવાની શંકા તમને હોય તો પહેલાં હૉસ્પિટલ જવાને બદલે હેલ્પલાઈન પર ફોન કરવો પડશે. હેલ્પલાઈનમાં તમને કેટલાક સવાલ પૂછવામાં આવશે."

"જેમ કે, તમે તાજેતરમાં કોઈ વિદેશયાત્રા કરી હતી? હાલમાં વિદેશયાત્રાએથી પાછી ફરી હોય એવી કોઈ વ્યક્તિ સાથે તમે સમય વીતાવ્યો હતો? તમે આ બીમારીથી પીડાતી કોઈ વ્યક્તિને મળ્યા હતા?"

"આ બધા સવાલના જવાબ હા હશે તો તમને હૉસ્પિટલે ટેસ્ટ કરવા માટે મોકલવામાં આવશે. જવાબ ના હશે તો તમને પરીક્ષણ માટે મોકલવામાં આવશે નહીં."

ડૉ. ઋતુનાં જણાવ્યાં મુજબ, "આ સંબંધે દિલ્હી સરકાર કેન્દ્રીય આરોગ્ય મંત્રાલયનું ભંડોળ મેળવતી સંસ્થા ઇન્ડિયન કાઉન્સિલ ઑફ મેડિકલ રિસર્ચ(આઈસીએમઆર)ની ગાઇડલાઇન્સ અનુસાર કામ કરી રહી છે.

આઈસીએમઆરની ગાઇડલાઇન્સમાં જણાવવામાં આવ્યું છે કે "આ બીમારી મુખ્યત્વે તેનો વ્યાપક ફેલાવો ધરાવતા દેશોના પ્રવાસે ગયેલી વ્યક્તિ કે જેમને આ વાઇરસનો ચેપ લાગ્યો હોય તેના ગાઢ સંપર્કમાં રહેવાથી થાય છે. તેથી બધી વ્યક્તિઓનું પરીક્ષણ કરવું ન જોઈએ."

"ટેસ્ટ જ ઓછા થઈ રહ્યા છે"

કોરોના વાઇરસ માટે ભારતમાં કેન્દ્રીય હેલ્પલાઈનનો નંબર 011-23978046 છે. એ ઉપરાંત દરેક રાજ્યની હેલ્પલાઈનના અલગ-અલગ નંબર પણ છે. 

દિલ્હીના મહારાણી બાગમાં રહેતાં સ્વાતિ નામનાં એક મહિલા થોડા દિવસથી તાવ અને ઉધરસથી પીડાતાં હતાં.

તેઓ કોરોના વાઇરસનો ટેસ્ટ કરાવવા રામ મનોહર લોહિયા હૉસ્પિટલે ગયાં હતાં. 

સ્વાતિ ગરીબ પરિવારનાં છે અને તાજેતરમાં જ બિહારથી પાછા ફર્યાં હતાં. હૉસ્પિટલમાં તેમનો ટેસ્ટ કરવામાં આવ્યો ન હતો.

હૉસ્પિટલવાળાએ તેમને એવું કહીને પાછાં મોકલી દીધાં હતાં કે "તેમણે વિદેશપ્રવાસ કર્યો નથી અને તાવ તથા ઉધરસની તકલીફનો અર્થ એ નથી કે કોરોના વાઇરસ જ હોય."

કોરોના વાઇરસનો ટેસ્ટ કરાવવાની આ સરકારી પ્રક્રિયાથી આરોગ્ય નિષ્ણાતો ચિંતિત છે.

તેમના જણાવ્યા અનુસાર, એક અબજથી વધુ લોકોની વસતી ધરાવતા ભારતમાં ટેસ્ટ બહુ જ ઓછા કરવામાં આવી રહ્યા છે. 

ટેસ્ટની પદ્ધતિ

કૉન્ફેડરેશન ઑફ મેડિકલ ઍસોસિએયન્સ ઈન ઇન્ડિયા ઍન્ડ... \n\nમને ઉપરના લેખ માટે સારું શીર્ષક આપો.
કોરોના વાઇરસ : ભારતમાં પીડિતોની સંખ્યા ઓછી હોવાનું ખરું કારણ શું?